Kashim Ibrahim (Shettima) (an haife shi 10 ga watan Yuni a shekara ta 1910 zuwa 25 ga Yuli 1990) mutumin Kanuri ne kuma ɗan siyasa, ya riƙe shugabancin gargajiya a masarautar Borno kuma minista ne na ayyukan jama'a a Nijeriya a shekaru 1950s. Yazama Waziri a Masarautar Borno bayan korar Wazirai biyu da akayi sakamakon zarginsu da akeyi akan yadda suke gudanar da ayyuka a masarautar ta borno. Yakasance na hannun daman Sardauna wato firimiya Ahmadu Bello. An haife Ibrahim a garin mazabar Gargar, Yerwa daga gidan Ibrahim Lakanmi. Yafara karatun sa da koyon larabci da Quran kafin yaje Borno Provincial School a shekara ta 1922. A kuma 1925, Yasamu shiga Kwalejin Horo ta Katsina inda ya kammala karatun sa da sakamakon malunta a 1929. Ya fara aiki a matsayin Malami a 1929 a Borno Middle School sannan daga shekara ta 1933, yazamanto Provincial Visiting Teacher. Inda daga bisani akai masa Karin girma yakaiga matsayin Senior Visiting Teacher and education officer for the province of Borno. An bashi sarautar Shettiman Borno a 1935 daga nan ne akasansa da Shettima Kashim.